fla,ui,us.iulius konstantius

ni'o la fla,ui,us. .iulius. konstantius. goi ko'a cu jbena fi li no ci pa ze pi'e no bi pi'e no ze gi'e mrobi'o de'i li no ci xa pa pi'e pa pa pi'e no ci gi'e latmo nolraitru de'i li no ci ci ze bi'o no ci xa pa

ni'o ko'a re moi lo'i ci bersa be la poi banli konstantinus e lo re moi speni be ri be'o no'u la faustas i ko'a jbena fo la sirmium pe se di'o la ilIrikum gi'e binxo lo viptru to va'i la kaisar toi gau lo patfu be ko'a i ko'a ca lo nu by ky de'i li no ci ci ze cu mrobi'o cu catni lo nu lo se dzena be la konstantius xlorus poi pafpa'u ko'a ku'o e la te,odoras poi re moi speni be ky xy cu se catra i ja'e bo ko'a ce la poi re moi konstantinus poi ci'orme'a bruna ku'o ce la poi ci'ormau bruna konstans ce re loi tamne no'u la iulianus e la galus ge'u ce no drata cu jmive ke nakni seldze la poi banli konstantinus i loi bi'u nai ci bruna se va'u vo'a cu fendi lo latmo sosygugje'a ca'i lo cedyxu'a flaselci'a pe lo patfu be vo'a i ja'e bo la poi re moi konstantinus cu turni la britanias jo'u la galias jo'u la xispanias i je bo la konstans turni la italias jo'u la Afrikas jo'u la ilIrikum i je bo ko'a turni le stuna pagbu

ni'o lo ka ce'u se fendi cu se galfi lo nu la poi re moi konstantinus ca'o lo nu troci lo nu vlile basti la konstans lo zu'o turni la italias kei de'i li no ci vo no cu mrobi'o i ja'e bo la konstans po'o binxo lo turni be le stici pagbu be lo sosygugje'a i lo ka ce'u se fendi cu za'u re'u se galfi de'i li no ci mu no se ja'e lo nu la konstans va'o lo nu damba cu se catra loi sonci poi tinbe la magnentius goi my zi'e poi flapro

ni'o ko'a pu'o lo nu go'i cu tolzi'e ki'u lo nu damba lo me la sasan sosygugje'a i ki'u bo ko'a bai jai gau binxo fai la poi tamne ko'a galus lo viptru to va'i la kaisar toi be le stuna pagbu te zu'e lo nu gy sidju ko'a ca lo nu ko'a jundi my

ni'o ko'a de'i li no ci mu pa va'o lo nunda'a be bu'u la mursama,ior be'o poi so'u va'e lo'i nunda'a be loi latmo poi ja'e morsi cu penmi my gi'e jinga fi my i my vo'a de'i li no ci mu ci cu catra i ba zi bo ko'a minde lo nu la galus cu se catra i je ku'i ko'a ru'i na kakne lo nu jatna lo jamna cuntu be bu'u ge lo stuna korbi gi ji'a lo dotco korbi si'u no da i se ki'u bo ko'a gasnu lo nu la iulianus poi ro moi lo'i nakni lazmi'u be ko'a ku'o cu binxo la kaisar i ko'a ca lo nu la iulianus co'a se rinsa loi sonci be bu'u la galias lo si'o i bu nolraitru cu se xanri no drata be lo nu gunta i bu i ko'a pu lo nu lo re jenmi cu simxu penmi cu mrobi'o ri'a lo se bi'agla vi la tarsus de'i li no ci xa pa pi'e pa pa pi'e no ci i ba bo i bu cu co'a se rinsa lo prenu pe pi ro lo sosygugje'a lo si'o vo'a nolraitru

ni'o ko'a ta'e zukte se cuntu zo'e pe lo xi'ojda i ko'a so'i roi sarji loi xi'orseljda pe la arius i ko'a de'i li no ci mu so minde lo nunjmaji be bu'u la rIminis

ni'o ko'a ci roi spebi'o i ko'a pa re'u spebi'o pa lo tixnu be la iulius konstantius gi'e re re'u spebi'o la e,usebias gi'e ci re'u spebi'o la faustinas poi ke'a ba lo nu ko'a mrobi'o cu se jbena la faustinas konstantias poi ba spebi'o la gratianus poi ba latmo nolraitru

Category:latmo sosygugje'a nolraitru